296 DESCRIPTIO GLOBI INTELLECTUALIS. 



et acri cogitatione adinveniri possint. Neque illis qui 

 ista proponunt admodum placet, haec quae adducunt 

 prorsus vera esse, sed tantummodo ad computationes et 

 tabulas conficiendas commode supposita. At nostra 

 ratio alio spectat ; non enim concinnationes, quae varise 

 esse possunt, sed veritatem rei quasrimus, quae simplex 

 est. Ad hoc vero historia phaenomenorum sincera viam 

 aperiret, 1 infecta dogmate obstruct. Neque illud tace- 

 mus, nos in hac ipsa historia coelestium ad normam nos- 

 tram facta et congesta, spem per se ponere veritatis 

 circa coelestia inveniendae ; sed multo magis in observa- 

 tione communium passionum et desideriorum materise 

 in utroque globo. Etenim ista aBthereorum et sublu- 

 narium quae putantur divortia, commenta nobis viden- 

 tur et superstitio cum temeritate ; cum certissimum sit 

 complures effectus, veluti expansionis, contractionis, im- 

 pressionis, cessionis, congregationis ad massas, attrac- 

 tionis, abactionis, assimilationis, unionis, et similium, 

 non solum hie apud nos, sed et in fastigiis coeli et in 

 visceribus terrse locum habere. Atque non alii inter- 

 pretes magis fidi adhiberi aut consuli possunt, ut intel- 

 lectus humanus et ad profunda terrae, quae omnino non 

 cernuntur, et ad alta co3li, quae plerunque fallaciter cer- 

 nuntur, penetret. Itaque optime antiqui, qui Proteum 

 ilium multiformem, etiam vatem termaximum fuisse re- 

 tulerunt ; qui futnra, praeterita, et occulta praesentium 

 novisset. * Nam qui materiae passiones catholicas novit, 

 atque per hasc novit quid esse possit, non poterit non 

 nosse etiam quid fuerit, quid sit, et quid futurum sit, 

 secundum summas rerum. Itaque plurimum spei et 

 praesidii ad contemplationem coelestium in physicis rati- 

 onibus collocamus : per physicas rationes intelligendo, 

 non eas quae vulgo esse putantur, sed tantum doctrinam 



1 So in the original. It should probably be aperiet. J. S. 



